Ինչպես նշում են կազմակերպիչները և հենց ինքը երգչուհին, համերգը բոլոր ներկաներին և ջազզային արվեստի սիրահարներին հրաշալի հնարավորություն կտա առնչակից դառնալ բարձր արվեստին և վայելել հիանալի գործիքավորման ուղեկցությամբ հնչող երգչուհու անզուգական և կենդանի ձայնով կատարումները: Այդ օրը Մարիամ Մերաբովան բեմի վրա միայնակ չի լինելու: Նա հանդես է գալու «Miraif project»-ի նվագակցությամբ: Մարիամը այդ խմբի մեներգչուհին է, իսկ խումբը ստեղծվել է նրա ամուսնու, միաժամանակ երաժշտական պրոդյուսերի, երգերի մեծամասնության հեղինակ Արմեն Մերաբովի կողմից: